stanford-oval/wikipedia huggingface dataset:
Lempäälän kanava

Lempäälän kanava kuvattuna 16. heinäkuuta 1985
Lempäälän kanava  (käytetty myös nimeä Lempoisten kanava) on Lempäälän keskustassa sijaitseva Pyhäjärven ja Vanajaveden yhdistävä kanava, jonka pituus on 1 275 metriä ja putouskorkeus 2,20–2,40 metriä.  Kanavassa on yksi 160 metriä pitkä ja kahdeksan metriä leveä sulku. Kanavan ylittää kaksi maantiesiltaa ja yksi rautatiesilta. Suurimmat sallitut alusten mitat ovat 145,0 × 7,5 × 1,8 × 5,5 metriä (pituus × leveys × syväys × korkeus). Aluksen maston korkeus voi siltojen takia olla enintään 5,5 metriä. Kanavan sulkuportit ovat sektoriportteja joiden koneistot ovat sähkömekaaniset.
Lempäälään yritettiin rakentaa kanavaa vuodesta 1778 alkaen, mutta työ jäi kesken noin kymmenen vuoden yrittämisen jälkeen. Kanavatyömaa sijaitsi Rikalassa, nykyisen kanavan eteläpuolella, missä kaivannot ovat vieläkin nähtävissä. Nykyinen Lempäälän kanava rakennettiin vuosina 1867–1874 hätäaputöinä. Työt olivat pysähdyksissä vuosina 1869 ja 1870 varojen puutteen takia, mutta niitä jatkettiin taas vuonna 1871. Ensimmäiset laivat pääsivät kulkemaan kanavassa 28. syyskuuta 1873. Kanavan sulku oli rakennettu alun perin kokonaan puusta mutta sulku uusittiin vuosina 1896–1897 niin että kaikki sulkulaitteet sulkuportteja lukuunottamatta tehtiin kivestä. Sulun pituus oli tämän jälkeen 40 metriä, leveys 8 metriä ja syvyys 1,8 metriä. Aluksi kanavan läpi kulki vilkas matkustajaliikenne, mutta sen jälkeen kun Tampere–Hämeenlinna-rautatie valmistui 1876, kanavaa käytettiin lähinnä tavarankuljetuksiin. Vuosina 1958–1961 kanava uusittiin uittoja varten. Tällöin kanavan sulku suurennettiin nykyiseen kokoonsa ja yläkanavaa syvennettiin. Kanavan nykyinen ulkoasu onkin peräisin tältä ajalta. Kanava palvelee nykyisin lähinnä matkailua, ja sen kautta kulkee Suomen Hopealinjan laivareitti Tampereelta Hämeenlinnaan.
Kanavassa on ajoittain vesistön säännöstelyjuoksutusta, joka aiheuttaa siinä vaarallisen voimakkaan virtauksen. Kanavassa sattui vuonna 1988 vakava onnettomuus, jossa neljä ihmistä hukkui veneen kaaduttua virtauksessa. Tämän vuoksi kanavalle on asennettu varoitusvalot sekä rautatiesillan yhteyteen turvaportti, joka estää veneiden ajautumisen sulkuun tulvajuoksutusten aikana.
Kanava on itsepalvelusulku jonka valvonta suoritetaan Muroleen kanavalta käsin. Kanavan käyttö- ja kunnossapitotehtävistä vastaa Väyläviraston urakoitsijana Arctia Meritaito Oy.
Aiheesta muualla

Kuvia tai muita tiedostoja aiheesta Lempäälän kanava Wikimedia Commonsissa
Väyläviraston sivu Lempäälän kanavasta
Lempäälän kunnan sivu kanavasta
David Brekalo

| Henkilötiedot |
| --- | --- | --- | --- |
Syntymäaika: 3. joulukuuta 1998
Syntymäpaikka: Ljubljana, Slovenia
Pelipaikka: keskuspuolustaja
Pituus: 188 cm 
Seura
Seura: Orlando City
Maajoukkue
| 2022– | Slovenia | 19 | (1) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 24. joulukuuta 2024.
David Brekalo (s. 3. joulukuuta 1998 Ljubljana) on slovenialainen jalkapalloilija, pelipaikaltaan keskuspuolustaja. Hän edustaa pohjoisamerikkalaisessa MLS:ssä pelaavaa Orlando Cityä. Aiemmin hän on pelannut kotimaansa lisäksi Norjassa. Hän on pelannut Slovenian maajoukkueessa vuodesta 2022.
Brekalo aloitti liigauransa kotimaassaan Bravon joukkueessa. Hän edusti elokuusta 2021 kauden 2023 loppuun Norjan Eliteserienissä pelaavaa Vikingiä. Helmikuussa 2024 hän siirtyi MLS-seura Orlando Cityyn.
Brekalo pelasi Slovenian alle 16-, alle 18-, alle 19- ja alle 21-vuotiaiden maajoukkueissa. Hän pelasi kolme ottelua  alle 21-vuotiaiden Euroopan-mestaruuskilpailuissa 2021. Hän pelasi Slovenian A-maajoukkueessa ensimmäisen kerran maaliskuussa 2022 ystävyysotteluissa Kroatiaa ja Qataria vastaan. EM-kilpailuissa 2024 hän pääsi vaihdosta lyhyeksi aikaa kentälle kahdessa ensimmäisessä alkulohko-ottelussa. Hän on pelannut vuoden 2024 loppuun mennessä 19 A-maaottelua, joissa hän on ollut avauskokoonpanossa 12 kertaa. Hän on tehnyt A-maaotteluissaan yhden maalin, maaliskuussa 2023 EM-karsintaottelussa Kazakstania vastaan.
Pesäpallon maailmancup 2019

Pesäpallon maailmancup 2019 oli järjestyksessään kymmenes Pesäpallon maailmancup, joka järjestettiin Intian Punessa 26.–30. marraskuuta 2019. Turnaus pelattiin marraskuun lopussa, koska loppusyksystä on otolliset olosuhteet pesäpallon pelaamiselle.
Suositut pesäpallokentät sijaitsevat Punen keskustan lähellä, osa ainoastaan kävelymatkan päässä toisistaan. Lisäksi käytettävissä on vaihtoehtoinen alue 15 kilometrin päässä, jonka kentistä monet ovat tasaisia ja tilavia hiekkakenttiä. Osa kentistä on ruohokenttiä.
Taustaa

Pesäpalloa on pelattu Intiassa jo muutaman vuoden ajan. Tuhannet intialaiset ovat opetelleet pesäpallon perusteet internetin kautta.
Turnauksen vastuuhenkilö ja Intian pesäpalloliiton puheenjohtaja Chetan Pagawad toivoo, että Intia pystyisi haastamaan kaikki aiemmat mestaruuden voittaneen Suomen jokaisessa sarjassa.
Kisoihin osallistuivat ensikertalaisina Nepal miesten turnaukseen sekä Bangladesh jokaiseen turnaukseen. Näistä kahdesta Bangladesh järjesti sekajoukkuekilpailun alkulohkopeleissä jymy-yllätyksen voittamalla Suomen 12–10, aiheuttaen tälle ensimmäisen tappion Pesäpallon maailmancupissa. Bangladesh oli myös edennyt finaaliin sekä naisten että sekajoukkueiden turnauksissa.
Suomi voitti kaikkissa kolmessa turnauksessa kultaa, myös sekajoukkueiden turnauksessa, huolimatta lohkopeleissä tulleesta shokkitappiosta. Suomen ohella ainoastaan Bangladesh onnistui voittamaan kaikissa kolmessa turnauksessa mitalin (kaksi hopeaa ja yhden pronssin).
Osallistuvat maat > Miehet

Intia
Intia-Länsi
Suomi
Nepal
Bangladesh
Sveitsi
Aasialaisten sekajoukkue
Osallistuvat maat > Naiset

Intia
Intia-Länsi
Suomi
Bangladesh
Osallistuvat maat > Sekajoukkueet

Intia
Suomi
Australia
Bangladesh
Sveitsi
Osallistuvat maat > Mahdolliset muut osallistujat, joista osa ei lopulta osallistunut ollenkaan

Australia
Bangladesh
Bhutan
Romania
Ruotsi
Saksa
Sveitsi
Viro
Yhdysvallat
Turnaukset > Miehet > Alkulohko

| kotijoukkue | lopputulos | vierasjoukkue |
| --- | --- | --- |
| Aasia | 0–5 |  Bangladesh |
|  Intia-Länsi | 2–17 |    Nepal |
|  Sveitsi | 15–0 | Aasia |
|  Intia | 2–17 |  Suomi |
|  Sveitsi | 5–11 |  Suomi |
|  Intia | 6–0 |  Intia-Länsi |
|  Bangladesh | 5–7 |  Sveitsi |
|    Nepal | 10–17 |  Suomi |
| Aasia | 1–3 |  Intia-Länsi |
|  Suomi | 12–10 |  Bangladesh |
|  Sveitsi | 12–1 |    Nepal |
|    Nepal | 5–17 |  Bangladesh |
| Aasia | 0–22 |  Intia |
|  Intia-Länsi | 1–20 |  Suomi |
|  Bangladesh | 5–8 |  Intia |
|    Nepal | 5–0 | Aasia |
|  Intia-Länsi | 1–10 |  Sveitsi |
|  Intia-Länsi | 0–6 |  Bangladesh |
|  Suomi | 12–7 | Aasia |
|  Sveitsi | (11–9)* |  Intia |
|  Intia | 3–2 |    Nepal |
* Intia ja Sveitsi olivat jo varmistuneet lohkon sijoille 2 ja 3, joten ottelu pelattiin suoraan välieränä
Turnaukset > Miehet > Pudotuspelit > Välierät

| kotijoukkue | lopputulos | vierasjoukkue |
| --- | --- | --- |
|  Intia | 9–11 |  Sveitsi |
|  Suomi | 22–2 |  Bangladesh |
Turnaukset > Miehet > Pudotuspelit > Pronssiottelu

| kotijoukkue | lopputulos | vierasjoukkue |
| --- | --- | --- |
|  Intia | 1–6 |  Bangladesh |
Turnaukset > Miehet > Pudotuspelit > Finaali

| kotijoukkue | lopputulos | vierasjoukkue |
| --- | --- | --- |
|  Suomi | 21–1 |  Sveitsi |
Turnaukset > Naiset > Alkulohko

| kotijoukkue | lopputulos | vierasjoukkue |
| --- | --- | --- |
|  Bangladesh | 22–0 |  Intia |
|  Intia-Länsi | 2–8 |  Bangladesh |
|  Intia | 2–12 |  Suomi |
|  Bangladesh | 2–11 |  Suomi |
|  Suomi | 9–4 |  Intia-Länsi |
|  Intia | 3–2 |  Intia-Länsi |
Turnaukset > Naiset > Pudotuspelit > Pronssiottelu

| kotijoukkue | lopputulos | vierasjoukkue |
| --- | --- | --- |
|  Intia | – |  Intia-Länsi |
Turnaukset > Naiset > Pudotuspelit > Finaali

| kotijoukkue | lopputulos | vierasjoukkue |
| --- | --- | --- |
|  Bangladesh | 5–17 |  Suomi |
Turnaukset > Sekajoukkueet > Alkulohko

| kotijoukkue | lopputulos | vierasjoukkue |
| --- | --- | --- |
|  Suomi | 10–12* |  Bangladesh |
|  Intia | 3–5 |  Australia |
|  Sveitsi | 3–13 |  Suomi |
|  Bangladesh | 15–2 |  Intia |
|  Australia | 6–11 |  Suomi |
|  Intia | 12–0 |  Sveitsi |
|  Bangladesh | 15–2 |  Sveitsi |
|  Australia | 4–3 |  Bangladesh |
|  Suomi | 12–1 |  Intia |
|  Australia | 10–9 |  Sveitsi |
* Kyseessä on ensimmäinen kerta, kun Suomi hävisi jonkin ottelun Pesäpallon maailmancupissa.
Turnaukset > Sekajoukkueet > Pudotuspelit > Välierät

| kotijoukkue | lopputulos | vierasjoukkue |
| --- | --- | --- |
|  Bangladesh | 15–3 |  Australia |
|  Suomi | 12–6 |  Intia |
Turnaukset > Sekajoukkueet > Pudotuspelit > Pronssiottelu

| kotijoukkue | lopputulos | vierasjoukkue |
| --- | --- | --- |
|  Australia | 6–6 (2–3 kl.) |  Intia |
Turnaukset > Sekajoukkueet > Pudotuspelit > Finaali

| kotijoukkue | lopputulos | vierasjoukkue |
| --- | --- | --- |
|  Suomi | 10–2 |  Bangladesh |
Žan Celar

| Henkilötiedot |
| --- | --- | --- | --- |
Syntymäaika: 14. maaliskuuta 1999
Syntymäpaikka: Kranj, Slovenia
Pelipaikka: hyökkääjä
Pituus: 186 cm 
Seura
Seura: Queens Park Rangers
Maajoukkue
| 2021– | Slovenia | 17 | (0) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 24. joulukuuta 2024.
Žan Celar (s. 14. maaliskuuta 1999 Kranj) on slovenialainen jalkapalloilija, pelipaikaltaan hyökkääjä. Hän edustaa Englannin mestaruussarjassa pelaavaa Queens Park Rangersia. Hän on pelannut Slovenian maajoukkueessa vuodesta 2021.
Celar pelasi kotimaassaan Mariborin joukkueessa yhden pääsarjaottelun toukokuussa 2016. Hän siirtyi kesällä 2017 italialaisseura AS Roman junioreihin mutta pääsi pelaamaan edustusjoukkueessa vain yhden Serie A -ottelun maaliskuussa 2019. Kausina 2019–2021 hän pelasi lainalla Cittadellassa ja Cremonesessa yhteensä 48 Serie B -ottelua, joissa hän teki viisi maalia. Hän siirtyi elokuussa 2021 sveitsiläisseura Luganoon. Hän pelasi kolmen kauden aikana 95 Sveitsin Superliigan ottelua, joissa hän teki 40 maalia, ja viisi Konferenssiliigan ottelua, joissa hän teki yhden maalin. Hän oli 16 maalillaan Superliigan kolmanneksi paras maalintekijä kaudella 2022–2023 ja jakoi 14 maalillaan kahden muun pelaajan kanssa Superliigan maalikuninkuuden kaudella 2023–2024. Hän voitti Sveitsin cupin kaudella 2021–2022 ja teki tuolloin viidessä ottelussa neljä maalia. Kaudella 2023–2024 hän oli cupin paras maalintekijä kuudella maalilla kuudessa ottelussa, mutta tuolloin loppuottelu päättyi tappioon.
Celar siirtyi heinäkuussa 2024 Englannin mestaruussarjassa pelaavaan Queens Park Rangersiin.
Celar pelasi Slovenian alle 16-, alle 17-, alle 18-, alle 19- ja alle 21-vuotiaiden maajoukkueissa. Hän pelasi kaksi ottelua alle 21-vuotiaiden EM-kilpailuissa 2021. Hän pelasi Slovenian A-maajoukkueessa ensimmäisen kerran marraskuussa 2021 MM-karsintaottelussa Kyprosta vastaan ja syötti joukkueensa voittomaalin. EM-kilpailuissa 2024 hän pääsi vaihdosta kentälle kolmessa ottelussa. Hän on pelannut vuoden 2024 loppuun mennessä 17 A-maaottelua, joissa hän on ollut avauskokoonpanossa kuusi kertaa.
Abd-ul-Mejid

| Abd-ul-Mejid |
| --- | --- |
 
 Osmanien valtakunnan sulttaani
Valtakausi:  2. heinäkuuta 1839 – 25. kesäkuuta 1861
Edeltäjä:  Mahmud II
Seuraaja:  Abd-ul-Aziz

Syntynyt:  25. huhtikuuta 1823  Konstantinopoli, Osmanien valtakunta
Kuollut:  25. kesäkuuta 1861 (38 vuotta)  Konstantinopoli, Osmanien valtakunta
Puoliso:  useita
Lapset:  useita (mm. Murad V, Mehmed V, Abd-ul-Hamid II ja Mehmed VI)
Suku:  Osmani
Isä:  Mahmud II
Äiti:  Bezmiâlem Sultan
Uskonto:  sunnalaisuus
Nimikirjoitus:  
Abd-ul-Mejid I eli Abdülmecid I (25. huhtikuuta 1823 – 25. kesäkuuta 1861) oli Osmanien valtakunnan 31. sulttaani. Huolimatta siitä, että Abd-ul-Mejid kuoli nuorena, hän ehti toteuttaa valtakunnassaan lukuisia uudistuksia, joista hänet tunnetaan edelleen.
Varhaiset vuodet

Abd-ul-Mejid syntyi Konstantinopolissa (nyk. Istanbul). Hänen vanhempansa olivat Mahmud II ja Bezm i-Alem Sultana. Hänen äitinsä oli georgialaista syntyperää. Hän sai nuorena hyvän koulutuksen. Hän oli ensimmäinen Osmanien valtakunnan sulttaani, joka osasi puhua ranskaa.
Valtakausi

Abdül-Mecid I nousi 16-vuotiaana isänsä jälkeen valtaistuimelle 1839. Hallituskauden alku oli hankala, sillä osmanien armeija oli kesäkuussa 1839 kärsinyt Nizipin taistelussa tappion Egyptin varakuninkaan joukoille.
Ulkopolitiikassa sulttaani pyrki säilyttämään valtakunnan yhtenäisyyden solmimalla hyvät suhteet eurooppalaisiin suurvaltoihin. Vain liitto Euroopan suurvaltojen kanssa pelasti Osmanien valtakunnan ankarilta rauhanehdoilta, kun maa solmi Lontoossa rauhan Egyptin kanssa heinäkuussa 1840. Egypti pysyi Osmanien valtakunnan hallinnassa ja joutui maksamaan vuosittain 80 000 kultarahan suuruisen veron, mutta sulttaanin oli tunnustettava Muhammad Ali Paššan ja tämän poikien oikeus edelleen hallita Egyptiä.
Kun Irlannin nälänhädän helpottamiseksi kerättiin varoja vuonna 1847, Abd-ul-Mejid oli aikeissa lahjoittaa 10 000 puntaa (vuoden 2022 rahassa 819 453 puntaa) sekä kolme laivalastillista viljaa, lääkkeitä ja muita tarvikkeita. Brittiläiset diplomaatit pyysivät kuitenkin, että sulttaanin lahjoitus jäisi vain 1000 puntaan. Syynä tähän oli se, että kuningatar Viktoria oli jo ehtinyt lahjoittaa 2000 puntaa, ja olisi ollut kiusallista lahjoittaa enemmän kuin maan kuningatar.
Venäjän tavoitellessa pääsyä Välimerelle puhkesi Krimin sota. Osmanien valtakunta sai apua Venäjää vastaan Ranskalta, Englannilta ja Sardinialta. Sota päättyi maaliskuussa 1856 solmittuun Pariisin rauhaan. Osmanien valtakunta välttyi aluemenetyksiltä.
Abdül-Mecidin hallituskauden jälkipuoliskolla Euroopan suurvallat pyrkivät estämään Osmanien valtakunnan otteen vahvistumista Balkanilla. Länsimaiden painostuksesta sulttaanin oli myös myönnettävä Libanonille laaja autonomia 1861.
Valtakausi > Uudistuksia

Varmistaakseen valtakuntansa sisäisen yhtenäisyyden sulttaani aloitti hallittuaan vasta neljä kuukautta  uudistushankkeen, joka oli osittain käynnistynyt jo hänen isänsä hallituskaudella.
Hallitsijana Abdül-Mecid oli vapaamielinen. Hänen hallituskaudellaan toteutettiin monenlaisia sisäpoliittisia uudistuksia. Armeijaa uudistettiin vuonna 1842. Sotaoikeuksia kehitettiin siten, että niissä oli turkkilaisten tuomarien lisäksi myös eurooppalaisia tuomareita. Uudistuksia toteutettiin myös oikeuslaitoksessa ja koulujärjestelmässä. Sulttaanin aloitteesta perustettiin opetusministeriö sekä perustettiin peruskouluja ja sotilaallista koulutusta antavia oppilaitoksia. Vuonna 1858 tehtiin aloite maanomistusolojen korjaamiseksi. Tämä kuitenkin jäi toteuttamatta samoin kuin monet muutkin uudistukset, koska Abdül-Mecidin seuraajat olivat taantumuksellisia.
Abdül-Mecid ehti toteuttaa joitakin merkittäviä rakennushankkeita. Hän korjautti Hagia Sofian moskeijan ja rakennutti Dolmabahçen palatsin sekä perusti Konstantinopoliin ranskalaisen teatterin.
Kuolema ja perilliset

Abdül-Mecid kuoli 38-vuotiaana tuberkuloosiin. Hänet haudattiin lähelle edeltäjänsä Selim III:n hautaa. Abdül-Mecidia seurasivat aikanaan hallitsijoina hänen poikansa Murad V, Mehmed V, Abd-ul-Hamid II ja Mehmed VI.
Kuolema ja perilliset > Perhe

Abdül-Mecid I:llä oli useita vaimoja:
Chevkefza Valide Sultana (1820–1882): vuonna 1839 solmimastaan ensimmäisestä avioliitosta hänellä oli tytär ja poika Murad V.
Tirimüjgün Kadin Efendi (1819–1853): vuonna 1841 solmitusta avioliitosta syntyivät prinsessa Seniha ja Abd-ul-Hamid II.
Gülcemal Kadin Efendi (1826–1895): vuonna 1843 solmitusta liitostaan hänellä oli 4 tytärtä ja poika Mehmed V.
Verdicenan Kadin Efendi (1826–1889): vuonna 1852 solmitusta liitosta pariskunnalle syntyivät tytär ja poika (Shehzade Ahmed Kamaleddin Efendi (1848–1905)).
Gülüstü Kadin Efendi (1831–1861): vuonna 1854 solmitusta avioliitosta  kanssa syntyi kaksi lasta: tytär Mediha (1856–1928) ja myöhemmin sulttaanina hallinnut Mehmed VI.
Aisha Sarfiraz Kadin Efendi (1837–1905): liitosta syntyi poika Shehzade Sulaiman Efendi (1861–1909).
Nalandil Haseki Kadın Efendi (1829–1890): liitosta syntyi yksi tytär.
Kunnianosoituksia

Medjidie-ritarikunta (Ottomaanivaltakunta, 1952, perustaja)
Sukkanauharitarikunta (Yhdistynyt kuningaskunta, 1856)
Leopoldin ritarikunta (Belgia, 1860)
Aiheesta muualla

Kuvia tai muita tiedostoja aiheesta Abd-ul-Mejid Wikimedia Commonsissa
| 0 | 1 | 2 |
| --- | --- | --- |
| Edeltäjä: Mahmud II | Osmanien sulttaani | Seuraaja: Abd-ul-Aziz |
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Italia  Israel  Yhdysvallat  Kreikka  Alankomaat  Portugali  Vatikaani 
Taiteenala:  Discography of American Historical Recordings  ULAN 
Henkilöt:  Deutsche Biographie  DDB 
Muut:  NARA  RISM  IdRef  İslâm Ansiklopedisi
Iltajumalanpalvelus

Katolinen vesperpalvelus
Ortodoksinen ehtoopalvelus.
Iltajumalanpalvelus eli  vesper, ortodokseilla ehtoopalvelus, katolisella kirkolla ja muilla läntisen perinteen kirkoilla vesper (kreik. εσπερινός lat. vesper = "ilta"), on kristillisissä kirkossa liturgisen vuorokauden ensimmäinen palvelus, joka toimitetaan illalla periaatteessa ennen auringonlaskua.
Koska kirkollinen vuorokausi alkaa illasta (Raamatun mukaan: "Tuli ilta ja tuli aamu, näin meni ensimmäinen päivä." (1. Moos. 1:3)), luetaan ehtoopalvelus jo seuraavaan päivään kuuluvaksi.
Katolinen vesper alkaa lausumalla tai laulamalla Deus, in adiutorium meum intende. Domine, ad adiuvandum me festina. Gloria Patri, et Filio, et Spiritui Sancto. Sicut erat in principio, et nunc et semper, et in saecula saeculorum. Amen. Alleluia (Jumala, ole armollinen, pelasta minut. Riennä avukseni, Herra.Kunnia Isälle ja Pojalle ja ja Pyhälle Hengelle, niin kuin aolissa, nyt on ja aina). Vesperiin kuuluu virsi, psalmeja antifoneineen, lukukappale, responsorio, Marian kiitosvirsi antifoneineen, rukous, Isä meidän -rukous, loppuylistys ja loppusiunaus. Vesperin järjestys on periaatteessa sama kaikissa läntisen perinteen kirkoissa, kuten Suomen evankelis-luterilaisessa kirkossa.
Ortodoksisilla kirkoilla on kolmenlaisia ehtoopalveluksia.
Suomen evankelis-luterilaisen kirkon Jumalanpalvelusten kirjan vesper on perinteinen läntisten kirkkojen vesper.
Vesperin järjestys
Johdanto ("Herra, avaa minun huuleni/ niin suuni julistaa sinun kunniaasi. Jumala, ole armollinen, pelasta minut - -".)
Virsi tai hymni (voidaan jättää pois)
Psalmi antifoneineen
Raamatunlukua
Lyhyt vastauslaulu (responsorio)
Puhe (voidaan jättää pois)
Marian kiitoslaulu, (Magnificat) antifoneineen
Rukousjakso
Herran rukous
Ylistys
Siunaus
Mahdollisesti päätösmusiikki.
Aiheesta muualla

Wikimedia Commonsissa on kuvia tai muita tiedostoja aiheesta .
Catholic encylopedia
Vesper / Evl.fi (Arkistoitu – Internet Archive)
Ehtoopalvelus / Ortodoksi.net
Ehtoopalvelus (Arkistoitu – Internet Archive)
| n k Kirkkomusiikki |
| --- | --- |
 Antifonit  Graduaalit  Koraalit  Latinalainen kirkkolaulu Ambrosialainen kirkkomusiikki  Gallikaaninen kirkkomusiikki  Gregoriaaninen kirkkolaulu  Litaniat  Liturginen musiikki  Magnificatit  Messut Offertoriumit  Requiemit  Motetit  Ortodoksinen kirkkomusiikki  Passio  Vesperit  Vigiliat  Virret
Jukka Moisio

| Jukka Moisio> Henkilötiedot |
| --- | --- |
Syntynyt: 1961 (ikä 62–63)
Muut tiedot
Yritys:  Nokian Renkaat
Asema:  toimitusjohtaja
Hallitusjäsenyydet:  Paulig
Jukka Matias Moisio (s. 1961) on suomalainen yritysjohtaja. Hän aloitti Nokian Renkaiden toimitusjohtajana 27. toukokuuta 2020. Vuodesta 2020 Moisio on toiminut Pauligin hallituksen puheenjohtajana. Tämän lisäksi Moisio on toiminut muun muassa Neleksen hallituksen puheenjohtajana vuosina 2020–2021..
Moisio työskenteli Huhtamäen toimitusjohtajana huhtikuusta 2008 huhtikuuhun 2019. Vuonna 2008 Moisio erosi Ahlstromin toimitusjohtajan tehtävästä.
Vehuvarpe

| Vehuvarpee |
| --- | --- |
Kaupunki:  Ikaalinen
Koordinaatit:  61°43′59″N, 022°50′42″E
Vehuvarpe eli Varppe on kylä Ikaalisten kaupungissa Pirkanmaan maakunnassa. Se sijaitsee noin 17 kilometriä Ikaalisten kirkolta länteen. Kylä on aikanaan syntynyt Varppeen kestikievarin ympärille. Se mainitaan maakirjoissa ensimmäisen kerran vuonna 1564 nimellä Hintunmaja, ja sen ensimmäinen tunnettu asukas oli ilmeisesti Jämijärven suunnasta tullut Olaf Hinttu. Talo autioitui vuoden 1625 jälkeen liki 50 vuodeksi, kunnes 1671 sen otti asuttavakseen eräs Lauri Erkinpoika. Hän ja hänen poikansa asuivat tilaa vuoteen 1697, jolloin isännäksi tuli Kankaanpäästä Arvid Mikonpoika Sikala. Hänen jälkeensä tila autioitui jälleen noin kymmeneksi vuodeksi. Vuonna 1709 tilalla mainitaan asuvan joku Antti Matinpoika, mutta hänkin katoaa kuvasta vain vuoden jälkeen. Vuonna 1721 tilan nimeksi mainitaan jo Varppe. Tilan asujaimisto vaihtuu seuraavien vuosien aikana useasti, kunnes 1726 tilan ottaa haltuunsa 20 vuodeksi Yrjö Yrjönpoika. Hänen kuoltuaan tilan pitoa jatkaa hänen leskensä uusi mies. Tämän jälkeen tila pysyy samalla suvulla aina vuoteen 1902 asti ennen kuin sen osti noormarkkulainen A. Ahlström Osakeyhtiö. Kylän toinen varsinainen talo, Pirttijärvi, ilmestyy maakirjoihin vasta vuonna 1810.
Kesällä 1808 kestikievarin isäntä Yrjö Matinpoika ja joukko muita lähialueen miehiä ryöstivät venäläisen kuriirin. Muutamaa päivää myöhemmin venäläinen sotilasosato saapui Hämeenkyröstä etsimään syyllisiä, mutta koska isäntää ei tavattu, vangitsivat venäläiset hänen vaimonsa ja toimittivat hänet vangittuna Turun linnaan.
Entisen Varppeen kestikievarin kohdalta erkanee Hämeenkankaan laitaa kulkeva tie Kankaanpään Kuninkaanlähteelle ja etelän suuntaan Jauhokuononmaan kylän kautta Suodenniemen Säviin. Risteysalueen eteläpuolella on rauhoitettu muinaismuistoalue, jossa vanhan kestikievarin otaksutaan sijainneen.
Heikki Elomaa

Heikki Olavi Elomaa (s. 9. heinäkuuta 1986 Helsinki) on entinen suomalainen kilpapurjehtija. Hän edusti Helsingfors Segelklubbia. Häntä valmensi Enrico Fonda.
Elomaa aloitti kilpapurjehtijan uransa 16-vuotiaana. Vuosina 2006–2008 hän kilpaili 470-luokassa Niklas Lindgrenin kanssa. He edustivat Suomea Pekingin olympialaisissa 2008 sijoittuen 27:nneksi.
Ennen kilpapurjehdusta hän harrasti telinevoimistelua monia vuosia. Nyt hänen harrastuksiinsa kuuluu vaeltaminen ja retkiluistelu.
Arvokisasijoitukset

470-luokka
2007 MM-kilpailuissa 83. (parina Niklas Lindgren)
2008 MM-kilpailuissa 63. (parina Niklas Lindgren)
Naan

Naanleipä.
Naanleivän valmistusta tandooriuunissa.
Intialaista naanleivän valmistusta.
Naan on alun perin intialainen leipä. Intian lisäksi se on erityisen suosittua muissakin Keski- ja Etelä-Aasian maissa. Länsimaissa sitä tarjotaan etenkin intialaisissa ja nepalilaisissa ravintoloissa.
Naanleivän raaka-aineet ovat tyypillisesti maito, jogurtti, vehnäjauhot ja hiiva sekä mahdollisesti myös kananmuna. Leipä on koostumukseltaan hieman pitaleivän kaltainen mutta pehmeämpi ja ilmavampi. Taikinassa käytettävät maitotuotteet tekevät taikinan pehmeäksi. Aasiassa leipä valmistetaan usein tandooriuunissa. Oikeaoppisen naanleivän valmistaminen vaatiikin erittäin kuumaa lämpötilaa.
Naanleipä tarjoillaan tyypillisesti kuumana ja uunituoreena, ja sivellään gheellä eli kirkastetulla voilla. Naanleipä sopii erityisesti mausteisten ruokien kanssa nautittavaksi.
Aiheesta muualla

Kuvia tai muita tiedostoja aiheesta Naan Wikimedia Commonsissa
Ohutleivät ja niihin liittyvät ruokalajit
| --- | --- |
Erityyppiset ohutleivät:  Arepa  Chapati  Injera  Kistibi  Lavash  Naan-leipä  Näkkileipä  Pita  Rieska  Roti  Tortilla 
Täytettyjä ja kuorrutettuja ohutleipiä:  Focaccia  Pannukakku  Pizza 
Ohutleipiä käyttäviä ruokalajeja:  Burrito  Enchilada  Fajita  Nacho  Taco  Quesadilla  Wrap